Jimny-wêreldrekordpoging vir SA beplanSuzuki se Jimny is uiters gewild in Suid-Afrika en daar is sedert 2008, toe Suzuki sy terugkeer as volfiliaal van Suzuki Auto gemaak het, al 17 500 Jimny’s van die hand gesit. Suzuki het groot planne en wil op Erfenisdag volgende jaar ŉ wêreldrekord verbeter met die grootste aantal Jimny’s op een plek in die wêreld. Suzuki het die webtuiste bekendgestel waar eienaars kan registreer om die geleentheid in 2023 by te woon. LJ, Samurai en SJ’s sowel as enige ander Jimny is welkom. Die Suzuki Gathering-naweek sal op Vrydag 22 September afskop en die feesvieringe sal heel naweek voortduur. Die Saterdag sal daar ŉ Jimny-ekspedisie wees en hope pret wag by die Safari Town Festival. Plaaslike musiekgroepe soos Mango Groove, Goodluck en Spoegwolf sal optree. Op Sondag 24 September sal almal Erfenisdag vier en byeenkom vir die Jimny Gathering-geleentheid om die amptelike rekord op te stel. Op Maandag 25 September sal almal weer huis toe vertrek met ŉ skatkis van herinneringe, sê Suzuki. Die gasheer vir die geleentheid is Schalk Bezuidenhout. Hier is ’n lokvideo vir die geleentheid: